Muhammad an-Nashkiy. (Abu Bakr) Muhammad ibn Abdulloh ibn Muhammad an-Nashkiy (hijriy 468-yilning rabiulavval oyi (milodiy 1076-yil)da Marvda tavallud topgan) — fazilatli, solih, xudojo‘y va juda ehtiyotkor faqih bo‘lgan. Boxarzga borgan va u yerda umrining oxirigacha yashagan. Odamlar uning oldiga fatvolar so‘rab, murojaat qilishar edi. U ulamolardan, ulamolar ham undan hadis rivoyat qilganlar.